Száhel övezet

Dr. Isaac Held amerikai kutató klímamodellje egy hihetetlenül kiszáradt Száhel-övezetet ígér a közeljövőre, ez a jóslata Marty Hoerling klímakutatónak is. Mali, Szenegál, Burkina Faso, Etiópia, Szudán és Csád lakosságának egy része elvándorlásra kényszerült. Afrika erdeinek irtásához, a túllegeltetéshez járul hozzá a üvegházhatású gázok hatása, így tapasztalható az övezet szélesedése. kakas   
Burkina Fasoban a vízhiány egyenes következménye a Szahel-övezetben kereken húsz év óta megfigyelhető elsivatagosodásnak. Egyre jobban terjeszkedik a homoksivatag, ami minden növényzetet és minden vegetációt elpusztít, minden tavacskát, minden vízfolyást kiszárít. A lakosság kilenc tizede mezőgazdaságból él. A kormány erőfeszítései ellenére Burkina Faso lakosságának egyharmada még mindig szenved a vízhiánytól.   
Az asszonyoknak kell gondoskodniuk a vízről. Ehhez több kilométert is meg kell tenniük. A nyolc hónapig tartó száraz évszakban a legnehezebb a helyzet, Ilyenkor sok embernek csak napi 5 liter víz áll rendelkezésére, azaz az iváshoz és az ételek elkészítéséhez szükséges abszolút minimum. Ez a mennyiség borzasztóan kevés, kiváltképp, ha tudjuk, hogy az átlaghőmérséklet 35 °C körül van. A legmagasabb hőmérséklet a 45 °C-t is eléri. A férfiaknak, asszonyoknak és gyerekeknek be kell érniük állott vízzel. Ennek következtében az emberek nagyon fogékonyak a betegségekre, például a kolerára, a vérhasra, a férges megbetegedésekre.   
A Morija, amely egy humanitárius segélyszervezet már 14 éve támogatja a “Víz élet” elnevezésű projektet. A projekt célja, hogy minden egyes falunak legyen kútja. A falu lakosainak először kérelmet kell benyújtaniuk, majd meg kell ragadniuk a munka végét, ők adják szakképzetlen munkaerőt a kút ásásához. Ők gondoskodnak továbbá a kútépítők ellátásáról, és pénzbeni hozzájárulást is fizetnek, 17 svájci frankot. A Morija kútépítői csak akkor avatkoznak közbe, ha a földmunkák során sziklába ütköznek, vagy vízre bukkannak. Ilyenkor szakmai tudásukat bevetve átveszik az építés munkálatainak befejezését. 2003-ban a tisztán afrikaiakból álló csapat 11 főt számlált: egy projektvezető, egy építésvezető, két kompresszorkezelő, négy munkás a kútfalazáshoz és két további munkás, akik a kompresszoroknál és falazásnál is dolgozhatnak. 2004-ben még négy munkást vettek fel.   
1990 óta 304 kutat építettek 140 000 falusi nagy megkönnyebbülésére és örömére. Az ivóvízért folytatott küzdelem azonban korántsem fejeződött be. A Morija célja változatlan: “kutat minden falunak”.

Az elsivatagosodás az egész világon tapasztalható, a mediterrán térségben, Kaliforniában még a magyar Alföldön is. A legérzékenyebben azonban a Szaharától délre található, úgynevezett Száhel-övezetet érinti.   
Afrikát, a legforróbb éghajlatú kontinenst, az Egyenlítő szinte pontosan középen szeli át.  
Az egyenlítői esőerdőktől távolodva az éves csapadék mennyisége csökken, így először  
szavanna, majd a zonális sivatagok területére jutunk. A kontinens északi részén, a Ráktérítő vidékén alakult ki a Föld legnagyobb sivatagi területe, a Szahara. A „száhel” szó arab nyelven a sivatag partját jelenti, ami arra utal, hogy a sivatag és a szavanna között helyezkedik el ez a terület

Több száz vagy ezer évig tartó esős és száraz periódusok váltották egymást Földünknek ezen a részén. Korábban az északi szélesség 10. fokáig is előrenyomult a sivatag egy hosszabb száraz periódus idején. A jelenlegi változások lényege, hogy az egész övezetben, nagyjából azonos mértékben csökken a csapadék mennyisége. Nagyobb szárazság általában hat éves periódusokban alakul ki: 1910-1915, 1941-1949, 1968-1974 majd 1982-től tapasztalták a sivatag előretörését. Az 1970-es évek elején ennek sebessége elérte a 9 km/évet. Rontja a helyzetet, hogy a csapadék eloszlása is kiszámíthatatlanná vált, ha esik is az eső, nem a megszokott időben, és nem akkor, amikor szükség lenne rá.   
A Száhel-övben az éves csapadékmennyiség 200-800 mm közé esik évente, de ez nagyon egyenetlenül esik, az év során csak néhány csapadékos hónap van. A magas hőmérséklet, a légnyomás sajátosságai miatt harmat nem nagyon keletkezik, tehát a teljes csapadékmennyiség ezekben az esőkben jelenik meg.

A nagy éhínségek idején a fejlett világ komoly túltermeléssel küszködött, az európai parasztok ebben az időben már támogatást kaptak azért, ha semmit sem termeltek és így nem szaporították a felesleges készleteket. Az éhínségekről beszélve nem hagyhatjuk szó nélkül a fejlett világ túlfogyasztását is. Jelen pillanatban a Földön termelt élelem 60%-át a Föld lakosságának 30%-a fogyasztja el (mi is benne vagyunk ebben a 30%-ban).  
Kezdetben az elsivatagosodás elsődleges okának a túlnépesedést tartották, de alaposabb vizsgálatok kiderítették, hogy nem mutatható ki egyértelmű összefüggés az elsivatagosodás és a népességnövekedés között. Vannak olyan területek, ahol nő a népesség, de a talaj nem romlik, míg máshol ott is egyre szárazabbá válik, ahol kifejezetten csökken a népesség.

Kérdések

1. Hol található a Száhel övezet?

A: Afrikában, a Szahara déli részén.

B: Magyarország északi részén.

C: Amerika déli részén.

2. Kinek a klimamodelje alapján fog jobban kiszáradni?

A: Dr. House

B: Dr. Isaac Held

C: Dr. Oetker

3. 1990-óta hány kutat építettek?

A: 0,5 kutat építettek.

B: 304 kutat építettek.  
C: 127 kutat építettek.

Válaszok

1. A: Afrikában található a Szahara déli részén.

2. B: Dr. Isaac Held

3. C: 304 kutat építettek.

Forrás:

<http://www.katasztrofak.abbcenter.com/?id=46832&cim=1>

<https://hu.wikipedia.org/wiki/Sz%C3%A1hel-%C3%B6vezet>